*.................( sz.) napirend*

Előterjesztve:

### az Egészségügyi, Szociális és Lakásügyi Bizottsághoz,

### a Közoktatási, Közművelődési, Sport- és Informatikai Bizottsághoz

### E L Ő T E R J E S Z T É S

a Képviselő-testület 2015. szeptember 24-ei ülésére

Tárgy: Javaslat Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

Ötvös Zoltán

Művelődési Iroda vezetője

……………………………………..

Vargáné Luketics Gabriella

Szociális és Gyermekvédelmi Iroda vezetője

Egyeztetve: ………………………………….

Dankó Virág alpolgármester

Látta: …………………………………….

dr. Szalai Tibor jegyző

A napirend tárgyalása zárt ülést nem igényel.

Tisztelt Képviselő-testület!

A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének (továbbiakban: R.) módosítását indokolja az 1993. évi III. törvény (továbbiakban: Szt.) módosítása, a gyermeknevelési támogatásnál az egy év időtartamra történő megállapítás lehetőségének szabályozása, az idősek támogatásának kiegészítése, valamint a gyermekétkeztetésben történt változások átvezetése.

Az Szt. módosította a jövedelem meghatározását (a gyógyszertámogatások körét a jövedelemként „nem vehető figyelembe” kategóriába sorolta), ezért a törvényi előírásokkal való összhang biztosítása érdekében indokolt ennek megfelelően az R. 2. § (1) bekezdésében a jövedelem meghatározását pontosítani és a gyógyszertámogatást a jövedelem kategóriából kiemelni. Az értelmezést segítendő a jövedelemnek nem minősülő támogatások külön megjelölése is. ***(*** *Szt. 4. § (1) bekezdés:„E törvény alkalmazásában*

*a) jövedelem: – az (1a) bekezdésben foglalt kivétellel, valamint figyelemmel az (1b)–(1c) bekezdésekben foglaltakra – az elismert költségekkel és a befizetési kötelezettséggel csökkentett*

*aa) a személyi jövedelemadóról szóló törvény szerint meghatározott, belföldről vagy külföldről származó – megszerzett – vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is, és*

*ab) azon bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni;*

*Szt. 4. § 1a) bekezdés:” Az (1) bekezdés a) pontjában foglaltaktól eltérően e törvény alkalmazásában nem minősül jövedelemnek*

*1. a rendkívüli települési támogatás, a lakásfenntartási támogatás, az adósságcsökkentési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,*

*2.a rendkívüli gyermekvédelmi támogatás, a Gyvt. 20/A. §-a szerinti támogatás, a Gyvt. 20/B. §-ának (4)–(5) bekezdése szerinti pótlék, a nevelőszülők számára fizetett nevelési díj és külön ellátmány,*

*3. az anyasági támogatás,*

*4. a tizenharmadik havi nyugdíj és a szépkorúak jubileumi juttatása,*

*5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,*

*6. a fogadó szervezet által az önkéntesnek külön törvény alapján biztosított juttatás,*

*7. az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,*

*8. a házi segítségnyújtás keretében társadalmi gondozásért kapott tiszteletdíj,*

*9. az energiafelhasználáshoz nyújtott támogatás,*

*10. a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel.”)*

A gyermeknevelési támogatás megállapítása egy évre történne meg, a lejártát követően újra kell kérelmezni.

A kerületben működő Idősügyi Tanács tagjainak véleményét figyelembe véve, az időskorúak iránti tisztelet elismeréseként és sajátos helyzetükre tekintettel javasoljuk az idősek világnapja alkalmából Erzsébet utalvány formában történő egyszeri támogatásukat, szem előtt tartva a szociális rászorultság elvét. Ennek megfelelően azon 65. életévét betöltött kerületi személyek részesülnének támogatásban, akik részére az R. hatálya alá tartozó megjelölt szociális támogatások valamelyike a tárgyévben megállapításra vagy folyósításra került. A szociális nyilvántartás alapján a lakcím ellenőrzését követően a támogatás megállapítása és az utalvány kiküldése hivatalból történik.

Ebben az évben 319 személy kerülhet be e támogatotti körbe, mely összesen 1595 eFt költséget jelent. A költségvetésben a szükséges forrás rendelkezésre áll.

A gyermekek védelméről és a gyámügyi igazgatásról szóló 1997. évi XXXI. törvény 2015 nyarán történő módosítása a gyermekétkeztetés során biztosított normatív kedvezmények körét újból szabályozta. Így a bölcsődei ellátásban és az óvodai nevelésben részesülő gyermek részére az intézményi térítési díj 100 %-át normatív kedvezményként kell biztosítani, ha

- rendszeres gyermekvédelmi kedvezményben részesül,

- tartósan beteg, vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

- olyan családban él, amelyben három vagy több gyermeket nevelnek,

- olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át,

- nevelésbe vették.

A törvény módosítása lehetőséget biztosít arra, hogy a személyi térítési díjat azon intézmény - az óvodák, állami fenntartású intézmények - vezetője állapítsa meg, ahol a települési önkormányzat biztosítja az étkeztetést.

Az Önkormányzat rendeletében a bölcsődei ellátásban és az óvodai nevelésben részesülő gyermekek részére a rászorultsági kedvezményt a fentiek alapján már nem kell biztosítani.

Az Egészségügyi, Szociális és Lakásügyi Bizottság, illetve a Közoktatási, Közművelődési, Sport és Informatikai Bizottság elnöke a bizottság véleményét a képviselő-testületi ülésen szóban ismerteti.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet elfogadásához minősített többségű szavazati arány szükséges.

Budapest, 2015. szeptember 14.

Dr. Láng Zsolt

polgármester

Budapest Főváros II. Kerületi Önkormányzat Képviselő-testületének …/2015.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
| A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)  2.§ (1) /*E rendelet alkalmazásában:/*  „1. *jövedelem: az Szt. 4. § (1) bekezdés a) pontjában meghatározottak, valamint e rendelet alapján nyújtott rendszeres gyógyszertámogatás, a betegápolási támogatás, a keresetpótló támogatás, a gyermeknevelési támogatás;*  9. §  E rendelet szerint nyújtható szociális pénzbeli és természetbeni támogatások formái:  a) települési támogatások:  aa) lakhatási támogatás,  ab) hátralékkezelési támogatás,  ac) gyógyszertámogatás,  ad) betegápolási támogatás,  b) rendkívüli települési támogatások:  ba) létfenntartási támogatás,  bb) eseti gyermekvédelmi támogatás,  bc) temetési támogatás,  c) egyéb támogatások:  ca) keresetpótló támogatás,  cb) gyermeknevelési támogatás,  cc) védőoltás térítésmentes juttatása,  cd) helyi utazási bérlet támogatás,  ce) karácsonyi támogatás,  cf) 100. életévet betöltött személyek támogatása. | 1. §   *A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*  *2. § (1) bekezdés 1. pontja helyébe a következő rendelkezés lép:*  „**1. *jövedelem:* az Szt. 4. § (1) bekezdés a) pontjában meghatározottak, ideértve e rendelet 9. § ad) alpontjában, és a ca)-cb) alpontjaiban megjelölt ellátásokat is. Nem minősül jövedelemnek az Szt. 4. § (1a) bekezdésében foglaltak, valamint e rendelet 9. § cc) – cf) alpontjaiban megjelölt ellátások;”** |
| R. 3.§  (3) A Képviselő-testület hatáskörét e rendelet a 40. § (6) bekezdésében, a 41. § (11) bekezdésében, a *47. § (3) bekezdésében* foglalt esetekben a Képviselő-testület által kialakított bizottságok hatásköréről szóló önkormányzati rendeletében meghatározott, hatáskörrel rendelkező Közoktatási, Közművelődési, Sport- és Informatikai Bizottságra ruházza át. | 1. §   *Az R. 3. § (3) bekezdése helyébe a következő rendelkezés lép:*  „(3) A Képviselő-testület hatáskörét e rendeletnek a 40. § (6) bekezdésében, a 41. § (11) bekezdésében, a 47. § (3) bekezdésében foglalt esetekben a Képviselő-testület által kialakított bizottságok hatásköréről szóló mindenkor hatályos önkormányzati rendeletében meghatározott, hatáskörrel rendelkező Közoktatási, Közművelődési, Sport- és Informatikai Bizottságra ruházza át.” |
| R. 28. §   1. *Gyermeknevelési támogatás állapítható meg a gyermek jogán annak a személynek*    1. *aki családjában gyermeket nevel és*    2. *a család bejelentett II. kerületi lakcímmel rendelkezik és életvitelszerűen a II. kerületben tartózkodik és*    3. *a gyermek tankötelezettségének eleget tesz és*    4. *a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 170 %-át és*    5. *a gyermek a Gyvt. szerint rendszeres gyermekvédelmi kedvezményre nem jogosult.* | 3. §  *Az R. 28. § (1) bekezdése helyébe a következő rendelkezés lép:*  „(1) Gyermeknevelési támogatás állapítható meg egy év időtartamra a gyermek jogán annak a személynek   1. aki családjában gyermeket nevel és 2. a család bejelentett II. kerületi lakcímmel rendelkezik és életvitelszerűen a II. kerületben tartózkodik és 3. a gyermek tankötelezettségének eleget tesz és 4. a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 170 %-át és 5. a gyermek a Gyvt. szerint rendszeres gyermekvédelmi kedvezményre nem jogosult.” |
| R. 9. §  */E rendelet szerint nyújtható szociális pénzbeli és természetbeni támogatások formái:*  *c) egyéb támogatások:/*  cf) *100. életévet betöltött személyek* támogatása  R. 6*.* *100. életévet betöltött személyek* támogatása  32.§  A II. kerületben életvitelszerűen tartózkodó és lakcímmel rendelkező személyt 100. életévének betöltésekor az Önkormányzat egyszeri 100 ezer forint összegű pénzbeli támogatásban részesíti. | 4.§   1. Az R. 9. § cf) alpontjában a *„100. életévet betöltött személyek”* szövegrész helyébe az „Időskorú személyek egyszeri” szöveg lép. 2. Az R. 32. §-át megelőző alcímében a *„100. életévet betöltött személyek”* szövegrész helyébe az „Időskorú személyek egyszeri” szöveg lép. |
|  | 5. §  *Az R. kiegészül az alábbi 32/A. §-sal:*  „32/A. §   1. **Az Önkormányzat az idősek világnapja alkalmából egyszeri támogatásban részesíti azon II. kerületi lakcímmel rendelkező személyeket, akik:**  * **tárgyév október 31. napjáig 65. életévüket betöltik és** * **részükre tárgyév január 1.- szeptember 30. közötti időszakban a 9. § a) - b) pontokban megjelölt támogatások valamelyike megállapításra, vagy folyósításra került.**  1. **A támogatást az Önkormányzat szociális célú Erzsébet utalvány formájában nyújtja, jogosultanként 5000 Ft értékben.** 2. **A jogosultsági feltételek fennállása esetén a támogatás hivatalból kerül megállapításra és az Erzsébet utalvány postai úton október hónapban kerül kiküldésre.** 3. **A postai úton kiküldött és visszaérkezett Erzsébet utalványt személyesen, vagy meghatalmazott által december 31-éig vehető át a Szociális Irodán.”** |
| R. 41. §  (3) *A bölcsődei gondozás esetében térítési díj-mentesség illeti meg*  *- a Gyvt. szerinti rendszeres gyermekvédelmi kedvezményben részesülő,*  *- a tartósan beteg és fogyatékos,*  *- a három vagy többgyermekes család gyermekét.*  (4) *A térítésmentesség igazolására csatolni kell:*  *- a Gyvt. szerinti rendszeres gyermekvédelmi kedvezményről szóló határozatot,*  *- tartós betegség esetén a szakorvosi igazolást,*  *- fogyatékosság esetén a szakértői és rehabilitációs bizottság szakvéleményét.*  *A három vagy több gyermeket nevelők esetében nyilatkozatot kell csatolni.* | 6. §  *Az R. 41.§ (3)-(4) bekezdései helyébe az alábbi rendelkezések lépnek:*  „(3) A bölcsődei gondozás esetében térítési díj-mentesség illeti meg  - a Gyvt. szerinti rendszeres gyermekvédelmi kedvezményben részesülő,  - a tartósan beteg és fogyatékos,  - a három vagy többgyermekes család gyermekét,  - az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermeket.  (4) A térítésmentesség igazolására csatolni kell:  - a Gyvt. szerinti rendszeres gyermekvédelmi kedvezményről szóló határozatot,  - tartós betegség esetén a szakorvosi igazolást,  - fogyatékosság esetén a szakértői és rehabilitációs bizottság szakvéleményét,  - a gondozásba vételről, az elhelyezésről és a nevelésbe vételről szóló gyámhatósági okiratot.  A három vagy több gyermeket nevelők esetében nyilatkozatot kell csatolni.” |
| *R. 44. §*   1. *A bölcsődékben, óvodákban, általános iskolai napközi otthonokban, napközis táborban elhelyezett valamint általános és középiskolai menzai ellátásban részesülő gyermekek, illetve tanulók élelmezési ellátásért fizetendő térítési díja rászorultsági alapon, szülő, gondviselő kérelmére vagy intézményi kezdeményezésre csökkenthető, illetve elengedhető.* 2. *Az (1) bekezdés hatálya kiterjed minden Budapest II. kerületben állandó lakóhellyel vagy tartózkodási hellyel rendelkező*    1. *a Budapest Főváros II. Kerületi Önkormányzat által fenntartott és működtetett (állami fenntartású) intézményben ellátott vagy tanuló gyermekre,*    2. *a II. kerületben működő nem önkormányzati, nem állami fenntartású intézményben ellátott, vagy tanuló gyermekre,* 3. *nem a II. kerület területén- fenntartótól, működtetőtől függetlenül - működő intézményben ellátott, vagy tanuló gyermekre.* | 7. §  *Az R. 44.§-a helyébe az alábbi rendelkezés lép:*  „(1) Az általános iskolai napközi otthonokban, napközis táborban valamint általános és középiskolai menzai ellátásban részesülő tanulók élelmezési ellátásért fizetendő térítési díja rászorultsági alapon, szülő, gondviselő kérelmére vagy intézményi kezdeményezésre csökkenthető, illetve elengedhető.  (2) Az (1) bekezdés hatálya kiterjed minden Budapest II. kerületben állandó lakóhellyel vagy tartózkodási hellyel rendelkező  a) a Budapest Főváros II. Kerületi Önkormányzat által működtetett (állami fenntartású) intézményben tanuló gyermekre,  b) a II. kerületben működő nem önkormányzati, nem állami fenntartású intézményben tanuló gyermekre,  c) nem a II. kerület területén- fenntartótól, működtetőtől függetlenül – működő intézményben tanuló gyermekre.” |
| *R. 45.§*   1. *Rászorultsági alapon étkezési térítési díj kedvezményben részesíthető az a gyermek, illetve tanuló, ahol a családban a közös háztartásban élő, a Ptk. 8:1. § (1) bekezdés 1. pontjában meghatározott közeli hozzátartozók havi nettó jövedelmének egy főre jutó átlaga a mindenkori legkisebb öregségi nyugdíj 200%-át nem haladja meg.* | 8. §  *Az R. 45. § (1) bekezdése helyébe az alábbi rendelkezés lép:*   1. Rászorultsági alapon étkezési térítési díj kedvezményben részesíthető az a tanuló, ahol a családban a közös háztartásban élő, a Ptk. 8:1. § (1) bekezdés 1. pontjában meghatározott közeli hozzátartozók havi nettó jövedelmének egy főre jutó átlaga a mindenkori legkisebb öregségi nyugdíj 200%-át nem haladja meg. |
| *R. 47.§*   1. *Az étkezési térítési díj kedvezményekre vonatkozó döntési jogkört – az Önkormányzat által fenntartott intézmények kivételével – a polgármester gyakorolja.* 2. *Az Önkormányzat által fenntartott intézmények esetén a kedvezményeket - az e rendeletben foglaltak figyelembevételével - az ellátást biztosító intézmény vezetője állapítja meg.* 3. *A Képviselő-testület az intézményvezető által megállapított kedvezmény felülvizsgálatának hatáskörét a Közoktatási, Közművelődési, Sport- és Informatikai Bizottságra ruházza át.* 4. *A kedvezmény megállapítására irányuló kérelmet a szülő, vagy gondviselő az intézményhez nyújtja be. A kérelmet az intézmény - a (2) bekezdésben foglaltak kivételével – továbbítja a döntési jogkör gyakorlójához.* 5. *A 44. § (2) bekezdés b)-c) pontjában meghatározott körre a rászorultsági alapon nyújtott kedvezményeket az étkeztető intézmények közvetlenül, az igazolt étkezések számának figyelembe vételével, anyagi támogatás formájában kapják meg.* 6. *A 46. § alapján meghatározott körre a kedvezmények összegét az üdültetési szolgáltatást végző, az igazolt étkezések számának figyelembevételével, támogatás formájában kapja meg.* | 9. §  *Az R. 47.§-a helyébe az alábbi rendelkezés lép:*  „ (1) Az étkezési térítési díj kedvezményt – e rendelet figyelembe vételével - az Önkormányzat által működtetett intézményekben tanuló gyermek esetében az intézmény vezetője, a 44.§ (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg, melyről a kötelezettet írásban értesíti.   1. **A Képviselő-testület az intézményvezető és a polgármester által megállapított kedvezmény felülvizsgálatának hatáskörét a Közoktatási, Közművelődési, Sport- és Informatikai Bizottságra ruházza át.** 2. A 44. § (2) bekezdés b)-c) pontjában meghatározott körre a rászorultsági alapon nyújtott kedvezményeket az étkeztető intézmények közvetlenül, az igazolt étkezések számának figyelembe vételével, anyagi támogatás formájában kapják meg. 3. A 46. § alapján meghatározott körre a kedvezmények összegét az üdültetési szolgáltatást végző, az igazolt étkezések számának figyelembevételével, támogatás formájában kapja meg.” |
|  | 10. §  Ez a rendelet a kihirdetését követő napon lép hatályba. |

Budapest Főváros II. Kerületi Önkormányzat Képviselő-testületének …/2015.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

A Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, a szociális igazgatásról és szociális ellátásokról szóló 1993. évi III. tv. (továbbiakban: Szt.) 1. § (2) bekezdésében, a 10. § (1) bekezdésében, a 26. §-ában, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. §-ában, 131.§ (1) bekezdésében, a 162. § (5) bekezdésében, , valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 10-11. pontjaiban meghatározott feladatkörében eljárva a következőket rendeli el:

1.§

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*

*2. § (1) bekezdés 1. pontja helyébe a következő rendelkezés lép:*

1. *jövedelem:* az Szt. 4. § (1) bekezdés a) pontjában meghatározottak, ideértve e rendelet 9. § ad) alpontjában, és a ca)-cb) alpontjaiban megjelölt ellátásokat is. Nem minősülnek jövedelemnek az Szt. 4. § (1a) bekezdésében foglaltak, valamint e rendelet 9. § cc) – cf) alpontjaiban megjelölt ellátások;

2. §

*Az R. 3. § (3) bekezdése helyébe a következő rendelkezés lép:*

(3) A Képviselő-testület hatáskörét e rendeletnek a 40. § (6) bekezdésében, a 41. § (11) bekezdésében, a 47. § (3) bekezdésében foglalt esetekben a Képviselő-testület által kialakított bizottságok hatásköréről szóló mindenkor hatályos önkormányzati rendeletében meghatározott, hatáskörrel rendelkező Közoktatási, Közművelődési, Sport- és Informatikai Bizottságra ruházza át.

3. §

*Az R. 28. § (1) bekezdése helyébe a következő rendelkezés lép:*

(1) Gyermeknevelési támogatás állapítható meg egy év időtartamra a gyermek jogán annak a személynek

1. aki családjában gyermeket nevel és
2. a család bejelentett II. kerületi lakcímmel rendelkezik és életvitelszerűen a II. kerületben tartózkodik és
3. a gyermek tankötelezettségének eleget tesz és
4. a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 170 %-át és
5. a gyermek a Gyvt. szerint rendszeres gyermekvédelmi kedvezményre nem jogosult.

**4.§**

(1) Az R. 9. § cf) alpontjában a *„100. életévet betöltött személyek”* szövegrész helyébe az „Időskorú személyek egyszeri” szöveg lép.

(2) Az R. 32. §-át megelőző alcímében a *„100. életévet betöltött személyek”* szövegrész helyébe az „Időskorú személyek egyszeri” szöveg lép.

5.§

*Az R. kiegészül az alábbi 32/A. §-sal:*

32/A. § (1) Az Önkormányzat az idősek világnapja alkalmából egyszeri támogatásban részesíti azon II. kerületi lakcímmel rendelkező személyeket, akik:

* tárgyév október 31. napjáig 65. életévüket betöltik és
* részükre tárgyév január 1.- szeptember 30. közötti időszakban a 9. § a) - b) pontokban megjelölt támogatások valamelyike megállapításra, vagy folyósításra került.

1. A támogatást az Önkormányzat szociális célú Erzsébet utalvány formájában nyújtja, jogosultanként 5000 Ft értékben.
2. A jogosultsági feltételek fennállása esetén a támogatás hivatalból kerül megállapításra és az Erzsébet utalvány postai úton október hónapban kerül kiküldésre.
3. A postai úton kiküldött és visszaérkezett Erzsébet utalványt személyesen, vagy meghatalmazott által december 31-éig vehető át a Szociális Irodán.

6. §

*Az R. 41.§ (3)-(4) bekezdései helyébe az alábbi rendelkezések lépnek:*

(3) A bölcsődei gondozás esetében térítési díj-mentesség illeti meg

- a Gyvt. szerinti rendszeres gyermekvédelmi kedvezményben részesülő,

- a tartósan beteg és fogyatékos,

- a három vagy többgyermekes család gyermekét,

- az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermeket.

(4) A térítésmentesség igazolására csatolni kell:

- a Gyvt. szerinti rendszeres gyermekvédelmi kedvezményről szóló határozatot,

- tartós betegség esetén a szakorvosi igazolást,

- fogyatékosság esetén a szakértői és rehabilitációs bizottság szakvéleményét,

- a gondozásba vételről, az elhelyezésről és a nevelésbe vételről szóló gyámhatósági okiratot.

A három vagy több gyermeket nevelők esetében nyilatkozatot kell csatolni.

7. §

*Az R. 44.§-a helyébe az alábbi rendelkezés lép:*

(1) Az általános iskolai napközi otthonokban, napközis táborban valamint általános és középiskolai menzai ellátásban részesülő tanulók élelmezési ellátásért fizetendő térítési díja rászorultsági alapon, szülő, gondviselő kérelmére vagy intézményi kezdeményezésre csökkenthető, illetve elengedhető.

(2) Az (1) bekezdés hatálya kiterjed minden Budapest II. kerületben állandó lakóhellyel vagy tartózkodási hellyel rendelkező

a) a Budapest Főváros II. Kerületi Önkormányzat által működtetett (állami fenntartású) intézményben tanuló gyermekre,

b) a II. kerületben működő nem önkormányzati, nem állami fenntartású intézményben tanuló gyermekre,

c) nem a II. kerület területén- fenntartótól, működtetőtől függetlenül – működő intézményben tanuló gyermekre.

8. §

*Az R. 45. § (1) bekezdése helyébe az alábbi rendelkezés lép:*

(1) Rászorultsági alapon étkezési térítési díj kedvezményben részesíthető az a tanuló, ahol a családban a közös háztartásban élő, a Ptk. 8:1. § (1) bekezdés 1. pontjában meghatározott közeli hozzátartozók havi nettó jövedelmének egy főre jutó átlaga a mindenkori legkisebb öregségi nyugdíj 200%-át nem haladja meg.

9. §

*Az R. 47.§-a helyébe az alábbi rendelkezés lép:*

1. Az étkezési térítési díj kedvezményt – e rendelet figyelembe vételével - az Önkormányzat által működtetett intézményekben tanuló gyermek esetében az intézmény vezetője, a 44.§ (2) bekezdés b.) és c.) pontjában meghatározott intézményekben tanuló gyermek esetében a polgármester állapítja meg, melyről a kötelezettet írásban értesíti.
2. A Képviselő-testület az intézményvezető és a polgármester által megállapított kedvezmény felülvizsgálatának hatáskörét a Közoktatási, Közművelődési, Sport- és Informatikai Bizottságra ruházza át.
3. A 44. § (2) bekezdés b)-c) pontjában meghatározott körre a rászorultsági alapon nyújtott kedvezményeket az étkeztető intézmények közvetlenül, az igazolt étkezések számának figyelembe vételével, anyagi támogatás formájában kapják meg.
4. A 46. § alapján meghatározott körre a kedvezmények összegét az üdültetési szolgáltatást végző, az igazolt étkezések számának figyelembevételével, támogatás formájában kapja meg.

10. §

Ez a rendelet a kihirdetését követő napon lép hatályba.

Dr. Láng Zsolt dr. Szalai Tibor

Polgármester Jegyző

INDOKOLÁS

*1. §-hoz:*

Az Szt. módosította a jövedelem meghatározását (a gyógyszertámogatások körét jövedelemként „nem vehető figyelembe” kategóriába sorolta), ezért a törvényi előírásokkal való összhang biztosítása érdekében indokolt ennek megfelelően az R. 2. § (1) bekezdésében a jövedelem meghatározását pontosítani és a gyógyszertámogatást a jövedelem kategóriából kiemelni. Az értelmezést segítendő a jövedelemnek nem minősülő támogatások külön megjelölése is.

*2.§-hoz:*

Hatásköri rendelkezésben a megváltozott bekezdésszám miatt vált szükségessé a hozzáigazítás.

*3. §-hoz:*

A gyermeknevelési támogatás megállapítása egy évre történne meg, a lejártát követően újra kell kérelmezni.

*4. §-hoz:*

Az alcím megváltoztatásra került az időskorúak egyszeri támogatására utalva.

*5. §-hoz:*

A kerületben működő Idősügyi Tanács tagjainak véleményét figyelembe véve, az időskorúak iránti tisztelet elismeréseként és sajátos helyzetükre tekintettel javasoljuk az idősek világnapja alkalmából Erzsébet utalvány formában történő egyszeri támogatásukat, szem előtt tartva a szociális rászorultság elvét. Ennek megfelelően azon 65. életévét betöltött kerületi személyek részesülnének támogatásban, akik részére az R. hatálya alá tartozó megjelölt szociális támogatások valamelyike a tárgyévben megállapításra vagy folyósításra került. A szociális nyilvántartás alapján a lakcím ellenőrzését követően a támogatás megállapítása és az utalvány kiküldése hivatalból történik.

Ebben az évben 319 személy kerülhet be e támogatotti körbe, mely összesen 1595 eFt költséget jelent. Költségvetésben forrás rendelkezésre áll.

*6-9. §-hoz:*

A gyermekek védelméről és a gyámügyi igazgatásról szóló 1997. évi XXXI. törvény 2015 nyarán történő módosítása a gyermekétkeztetés során biztosított normatív kedvezmények körét újból szabályozta. Így a bölcsődei ellátásban és az óvodai nevelésben részesülő gyermek részére az intézményi térítési díj 100 %-át normatív kedvezményként kell biztosítani ha

- rendszeres gyermekvédelmi kedvezményben részesül,

- tartósan beteg, vagy fogyatékos, vagy olyan családban él, amelyben taratósan beteg vagy fogyatékos gyermeket nevelnek,

- olyan családban él, amelyben három vagy több gyermeket nevelnek,

- olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át,

- nevelésbe vették.

A törvény módosítása lehetőséget biztosít arra, hogy a személyi térítési díjat azon intézmény - az óvodák, állami fenntartású intézmények - vezetője állapítsa meg, ahol a települési önkormányzat biztosítja az étkeztetést.

Az Önkormányzat rendeletében a bölcsődei ellátásban és az óvodai nevelésben részesülő gyermekek részére a rászorultsági kedvezményt a fentiek alapján már nem kell biztosítani.

*10. §-hoz:*

Hatályba léptetés időpontja került megjelölésre.